《李良宠示牡丹长句谨赋三首》
宋代·傅察

如酥小雨压芳尘，曲槛重来花更新。
莫怪东风钟异美，独将仙种殿馀春。
愧非阿母池边客，喜见阳台梦里人。
犹恨此一轮蛱蝶。偷香抱蕊往来频。

作者简介：傅察（1089—1126）字公晦，孟洲济源（今属河南）人，北宋中书侍郎傅尧俞重孙。端重有操，为文温丽，遇事若无所可否，非其意萃然不可犯。徽宗崇宁五年（1106）进士，蔡京欲妻以女，拒弗答。曾任青州司法参军、永平、淄川丞，太常博士，兵部、吏部员外郎。宣和七年（1125）冬，接伴金国贺正旦使，道逢金太子斡离不，令下拜，抗辩不屈而死，谥忠肃。事迹见《宋史·忠义本传》。